Sangeres se tweede bulletjie geboreAndriëtte,en Glynn saam met Glynn jr. Foto: Facebook Die sangeres Andriëtte Norman (31) se tweede seuntjie is Woensdag gebore. Andriëtte het ŉ foto op sosiale media gedeel van haar seuntjie Glynn Andre Moolman. Hy is omstreeks 08:30 gebore en het 3,8 kg geweeg by geboorte. “Dankie, Liewe Jesus,” het sy by die foto geskryf. Andriëtte het die nuus oor haar tweede swangerskap in Maart vanjaar die eerste keer bekend gemaak. Die sangeres en haar man, Glynn Moolman (32), se eersteling, Graham, is in Februarie 2017 gebore. Die bulletjie het 3,96 kg by geboorte geweeg. Glynn het ook ŉ agtjarige seuntjie, Nathan, uit ŉ vorige verhouding. Die egpaar is op 13 Junie 2015 getroud. Andriëtte is in 2007 aangewys as die naaswenner in die Suid-Afrikaanse TV-sangkompetisie Idols. Andriëtte en Glynn saam met Graham en Nathan. Foto: Instagram